اسلام آباد (اے پی پی) پاکستان و چین نا نیام اٹ ووکیشنل اسکول آتے کن کمپیوٹر و ایلو گڑاتا فراوانی کن گرانٹ نامعاہدہ غا دستخط مس۔ معاہدہ غا دستخط نا دود چارشنبے نادے آ داڑے وزارت اقتصادی امور اٹی اڈ ہلک ہراٹی پاکستان اٹی چین نا سفیر یاوجنگ بشخ ہلک۔ حکومت پاکستان نا کنڈآن سیکرٹری اقتصادی امور نور احمد معاہدہ غا دستخط کرے۔ داپروجیکٹ آ 4 ملین ڈالر نا خڑچ بریک۔ معاہدہ نا رداٹ چین پاکستان نا نیشنل ووکیشنل و ٹیکنیکل ٹریننگ کمیشن ءِ گڑاو فنی تربیت ایتک۔ پروجیکٹ نا رداٹ 17 ووکیشنل اسکول آتے اپ گریڈ کننگک۔ پاکستان اٹی چین نا سفیر داوخت آ گپ وتران کرسا پاکستان و چین نا نیام اٹ زرگزرانی و اقتصادی کمکاری ءِ برجاتخنگ نا عزم انا درشانی ءِ کرے۔ اوپارے کہ چین پاکستان تون ہر بشخ اٹی کمکاری ءِ برجاتخک۔
